হাফ ডিম দেওয়াকে কেন্দ্র করে তুমুল উত্তেজনা ভগবানগোলায়

নন্দীগ্রাম: আইসিডিএস কেন্দ্রে (ICDS) অর্ধেক ডিম দেওয়াকে কেন্দ্র করে ঝামেলা। এক অভিভাবিকাকে মারধোরের করার অভিযোগ আইসিডিএস কর্মীর বিরুদ্ধে। রবিবার এই ঘটনাটিকে ঘিরে ব্যাপক উত্তেজনা ছড়ায় ভগবানগোলা-১ ব্লকের কুঠিরামপুর পঞ্চায়েতের রামকান্তপুর আইসিডিএস কেন্দ্রে। অভিযুক্ত আইসিডিএস কর্মী সুচিত্রা দাসকে আটক করে নিয়ে যায় ভগবানগোলা থানার পুলিশ।

আরও পড়ুন: সেপটিক ট্যাংক পরিষ্কার করতে গিয়ে বিষাক্ত গ্যাসে মৃত্যু

জানা গেছে, রবিবার মামনি বিবি নামে এক অভিভাবিকা আইসিডিএস কেন্দ্রে খাবার আনতে যায়। এরপর আইসিডিএস কেন্দ্র থেকে তাঁকে অর্ধেক ডিম দেওয়া হয়। কিন্তু তিনি নিতে চাননি। এরপর আইসডিএস কর্মী সুচিত্রা দাস তাঁর ছবি তুলতে যায়। আর তখনই বাধা দেয় মামনি বিবি। এরপরই ঝামেলা বেঁধে যায় দুপক্ষের।

মামনি বিবির অভিযোগ, আইসিডিএস কর্মী সুচিত্রা দাস তাঁকে মারধোর করেছে। এ নিয়ে তীব্র বাকবিতন্ডায় উত্তপ্ত পরিস্থিতির সৃষ্টি হয় রামকান্তপুর আইসিডিএস কেন্দ্রে। এলাকার বহু মানুষ ছুটে আসে সেখানে। পরবর্তীতে ভগবানগোলা থানার পুলিশ গিয়ে পরিস্থিতি নিয়ন্ত্রণে আনে। তারা আইসিডিএস কর্মী সুচিত্রা দাসকে থানায় নিয়ে যায়।